XXR davlat kengashi prezidentining o‘rinbosari Van Yan Rossiya prezidenti Vladimir Putinga mashhur amerikalik aktyor Stiven Sigal bilan ringga chiqishni taklif qildi. Bu haqda Interfaks agentligi xabar bermoqda. Rossiya prezidenti 4 sentabr kuni Russkiy orolidagi okeanariumga tashrif buyurganida uni Primore gubernatori Vladimir Miklushevskiy Xitoy delegatsiyasi va Sigal kutib olishdi. Binoga kirish chog‘ida Van Yan Putin ham, Sigal ham yakkakurashlarga qiziqishini esga olib, ularga ringga tushib, kuch sinashib ko‘rishni taklif qildi.“Men rozi bo‘lmasdim”, - hazilomuz javob berdi Putin. Putin dzyudo bilan 11 yildan buyon shug‘ullanib keladi. 2006 yili u Yevropa dzyudo ittifoqining faxriy prezidentiga aylandi, 2010 yilda esa Janubiy Koreyaning Yonin universitetidan “Dzyudo sohasi doktori” faxriy diplomini oldi.